Giorgio Chiellini
Giorgio Chiellini italijanski je nogometaš i reprezentativac koji nastupa za Los Angeles FC. Rođen je 14. augusta 1984. u Pisi, Italija. Igra na poziciji centralnog igrača odbrane, ali je karijeru počeo kao lijevi bočni. Chiellini počinje igrati nogomet sa šest godina. Ipak, omiljeni sport mu je bio košarka i u budućnosti se vidio kao zvijezda NBA lige. S 13 godina prelazi u najveći klub u Livornu, AS Livorno Calcio. Igrao je na pozicijama defanzivnog veznog i krilnog igrača sve dok se nije konačno pronašao na poziciji lijevog beka.